בתקופת התנאים כונתה העיר לוד "המשנה לירושלים" ותנאים רבים כמו רבי אליעזר בן הורקנוס, רבי טרפון ורבי יהושוע- חיו ופעלו בה, ובשבוע שעבר התקיים בתיכון "טומשין" בלוד, אירוע הפתיחה השנתי של תכנית הלימודים "עיר חכמה מתקדמת וטכנולוגית"- התייעלות אנרגטית בשילוב עם קידמה כדרך חיים".
בעיר לוד נערך טקס פתיחת תכנית "עיר חכמה" – פרויקט חינוכי טכנולוגי של חברת החשמל המשלב חדשנות ומנהיגות בשם הקיימות.
בטקס הפתיחה המרגש, בהשתתפות סגן ראש עיריית לוד, יוסי הרוש, עובדי אזור רמלה, הנהלת ותלמידי בית הספר, הציגו התלמידים את רעיונותיהם, הפיכת מבנה המתנ"ס למודל של התייעלות אנרגטית כולל חיישנים, מערכות בקרה למיזוג ולתאורה, שימוש באפליקציה, מעקב ובקרה ועוד, וזכו להערכה רבה.
סגן ראש העיר, יוסי הרוש: "נושא ההתייעלות האנרגטית חשוב מאוד לחיי כולנו. זה פרויקט בית-ספרי הנותן לכם כלים חשובים ומשמעותיים. מכלול הפרויקט תורם במיומנויות חיים רבות-ידע, התמודדות עם פרויקטים, יצירתיות וחשיבה. התרומה לקהילה גם היא חשובה ובעלת ערך מוסף, ואני מודה לחברת החשמל על הפעילות הקהילתית הענפה".
סמנכ"ל שיווק ורגולציה בחברת החשמל, אורן הלמן: "אנו רואים בכם, הדור הצעיר, כמחוללי שינוי ושותפים מלאים עם חברת החשמל באספקת מוצר אמין וזמין וכשותפים שלנו בשמירה על איכות הסביבה ואיכות החיים. עבודותיכם יסייעו לרשות ליטול יוזמה מבורכת לקידום הנושא ביישובכם" .
מנהל חטיבת הביניים, קאיד אלגברין אמר כי הוא מאמין ביכולות התלמידים: " הלמידה היא חשובה , אך ביה"ס מייחס ערך עליון להיותכם בני אדם בעלי ערכים ויכולת לתרום לקהילה . אני מברך את חברת החשמל על חלקה בתכנית זו ".